Page:Louden's bonny woods and braes.pdf/4



Amang the birks, sae blythe and gay,

I met my Julia hameward gaun:

The linties chantit on the spray,

The lammies leupit on the lawn;

On ilka swaird the hay was mawn;

The braes wi‘ gowans buskit braw;

And gloamin's plaid o’ grey was thrawn

Out o'er the hills o' Gallowa.

Wi‘ music wild the woodlands rang,

And fragrance wing’d alang the lee,

When down we sat, the flowers amang,

Upon the banks of stately Dee;

My Julia's arms encircled me;

Then sweetly slade the hours awa,

Till dawning coost a glimmerin' ee

Upon the hills o' Gallowa.

It is na owsen, sheep, and kye,

It is na gowd, it is na gear,

This lifted ee wad hae quo' I,

The warld's drumlie gloom to cheer;

But gi to me my Julia dear,

Ye Powers wha row this yirthen ba',